Приложение № 1

към Договор за обучение

ЗАЩИТА НА ЛИЧНИТЕ ДАННИ

Чл. 1. Администратор на личните данни, събирани и обработвани по настоящия договор е Тракийски университет, БУЛСТАТ: 123024538, със седалище и адрес на управление: гр. Стара Загора, Студентски град. Координатите за връзка с нашето Длъжностно лице за защита на данните са: Тел: 042 699 206; e-mail: vanya.trifonova@trakia-uni.bg

Чл. 2. Събираните и обработваните от нас лични данни могат да бъдат: • три имена ; • ЕГН/ЛНЧ; • адрес по лична карта; • данни за лична карта - номер, дата на издаване, дата на валидност, издаващ орган, гражданство; • данни за семейно положение; • данни за завършено образование; • данни за пол; • банкови детайли • факултетен номер; • данни за успех; • телефонен номер за връзка; • електронен адрес (e-mail) • гражданство и статус на пребиваване; • Писма и електронни поща, която получаваме от Вас при комуникацията ни; • потребителско име, парола при използване на сайта • Снимки • Участия в публични прояви, вкл. при лекции, събитие и други мероприятия, Записи от видео камери, когато посещавате нашите административни обекти с цел охрана и осигуряване на сигурност.

Във връзка с изпълнение на нормативни задължения (вкл. чл. 68, ал. 3 ЗВО), правилника за дейността на Тракийски университет и осигуряване на социалната сигурност и социалната закрила (съгласно Регламент 2016/679 ЕС), биха могли да бъдат обработени и: решение на ТЕЛК/НЕЛК, актове за раждане, служебни бележки от домове за сираци и актове за смърт.

Чл. 3. Университетът обработва данните само за целите, за които са събрани, и не ги използва за други цели. По-конкретно тези цели са: Сключване на договори с университета; Администриране на обучението – напр. за поддържане на Главна книга на студентите, издаване на студентска книжка, уверение, академична справка, дипломи за висше образование и за образователна и научна степен, както и удостоверения за допълнителни обучения и регистри за тях; Достъп до ресурси за обучение – напр. библиотека и др. ; Финансови отношения – напр. при изплащане на стипендии или други финансови стимули; Обработване на заявления – напр. за възстановяване на права, прекъсване, преместване и др.; Дипломиране и обмен на студенти; Комуникация и осигуряване на сигурност; Популяризиране на участия в публични прояви, вкл. при лекции, събития и други мероприятия чрез документиране, заснемане и публикуване на материала в уеб сайта на университета, както и социални мрежи .

Чл. 4. Тракийски университет обработва и други лични данни при наличие на някое от алтернативните правни основания по ОРЗД и ЗЗЛД и по-специално:

(а) Законови задължения (съгласно ЗВО и подзаконовата нормативна уредба);

(б) Изпълнение на договор, включително преддоговорните отношения преди сключването му;

(в) Легитимните интереси на ТрУ (напр. при видеонаблюдение)

(г) Съгласие

Чл. 5. Университетът зачита и пази поверителността на предоставените лични данни. При спазване на изискванията на ОРЗД и ЗЗЛД е възможно разкриването на предоставените лични данни на следните категории получатели: Министерството на образованието и науката; НАП; МВнР, МВР – Дирекция миграция и МОН; Националния център за информация и документация; Регионална инспекция по образование, финансиращи органи и други договори партньори като университети и др.

Подробна информация по отношение на Вашите данни като срок за съхранение, мерки за защита, Вашите права може да бъде открита в нашата Политиката за защита на данните на нашия уебсайт (http://www.uni-sz.bg/).